Søværnets Operative Kommando (SOK) og Mariagerfjord Kommunes beredskab var mandag eftermiddag i aktion ved Øster Hurup. En mand i slutningen af 60'erne fik omkring klokken 15 hjerteproblemer ombord på sin båd, der befandt sig på havet ud for Øster Hurup. Den melding fik SOK til at sende sin redningshelikopter på vingerne, men før de var fremme havde mandens kone sejlet båden i havn, og manden fik indledningsvis behandling i ambulancen inden helikopteren viste sit værd og fløj manden til Aalborg universitetshospital.

Referat:
SOK's redningshelikopter fløj ældre mand til Aalborg.